ມີການ​​ຮ້ອງຮຽນ ບໍ່ໃຫ້​ ລັດຖະບານ ​ອິນ​ເດຍ ເນ​ລະ​ເທດ ຊາວ​ໂຣຮິງ​ຢາ ອອກຈາກປະເທດ
ລັດຖະທໍາ​ມະນູນ​ອິນ​ເດຍ ​ແມ່ນ "​ໃຫ້​ສິດ ​ແລະ​​ເສລີ​ພາບ ​ແກ່ທຸກ​ຄົນ ​ຢ່າງ​ເທົ່າ​ທຽມກັນ" ຊຶ່ງ​ລວມທັງ ​ຜູ້​ທີ່​ບໍ່​ແມ່ນ​ສັນຊາດ​ອິນ​ເດ​ຍອີກ​ດ້ວຍ.
ມີການຍື່ນຄໍາຮ້ອງຮຽນຕໍ່ສານສູງສຸດຂອງອິນເດຍ ເພື່ອຄັດຄ້ານແຜນການລັດຖະບານອິນເດຍທີ່ຈະເນລະເທດຊາວໂຣຮິງຢາ 40,000 ຄົນ ທີ່ໄດ້ຫລົບໜີເຂົ້າໄປໃນປະເທດດັ່ງກ່າວຈາກມຽນມາ ສານສູງສຸດໄດ້ເລີ້ມຮັບຟັງການພິຈາລະນາຄໍາຮ້ອງດັ່ງກ່າວໃນວັນຈັນວານນີ້ ລັດຖະບານອິນເດຍເວົ້າໃນຖະແຫລງການສະບັບນຶ່ງທີ່ສົ່ງໃຫ້ສານວ່າ ຊາວໂຣຮິງຢາ ເປັນຄົນເຂົ້າເມືອງ "ທີ່ຜິດກົດໝາຍ" ແລະໃນນັ້ນມີຈໍານວນນຶ່ງ ເປັນ "ໄພຂົ່ມຂູ່ອັນຮ້າຍແຮງ ແລະອາດເປັນອັນຕະລາຍຕໍ່ຄວາມໝັ້ນຄົງຂອງປະເທດອິນເດຍ " ທະນາຍຄວາມທີ່ຕາງໜ້າໃຫ້ແກ່ຊາວໂຣຮິງຢາເວົ້າວ່າ ລັດຖະທໍາມະນູນອິນເດຍແມ່ນ "ໃຫ້ສິດ ແລະເສລີພາບແກ່ທຸກຄົນຢ່າງເທົ່າທຽມກັນ" ຊຶ່ງລວມທັງຜູ້ທີ່ບໍ່ແມ່ນສັນຊາດອິນ ເດຍອີກດ້ວຍ ການຮັບຟັງການພິຈາລະນາຄໍາຮ້ອງດັ່ງກ່າວ ຍັງຈະສືບຕໍ່ມີຂຶ້ນໃນເດືອນໜ້າ ຜູ້ນຶ່ງໃນຈໍານວນຄົນທີ່ທໍາການຮ້ອງຂໍທີ່ເວົ້າວ່າລາວເຂົ້າໄປຢູ່ໃນອິນເດຍໄດ້ 5 ປີແລ້ວນັ້ນ ເວົ້າວ່າລາວມີຄວາມຫວັງວ່າສານຈະໃຫ້ການສະໜັບສະໜຸນແກ່ພວກອົບພະຍົບ ຊາວໂຣຮິງຢາ ໄດ້ຫລົບໜີອອກຈາກມຽນມາ ມາໄດ້ຫລາຍທົດສະວັດແລ້ວ ຊາວໂຣຮິງຢາຈໍານວນປະມານ 400,000 ໄດ້ຫລົບໜີອອກຈາກມຽນມາໃນຊຸມອາທິດ ຜ່ານມາໝໍ່ໆນີ້ ພາຍຫລັງທີ່ນັກລົບຊາວໂຣຮິງຢາ ໄດ້ໂຈມຕີປ້ອມຕໍາຫລວດຕ່າງໆ ໃນເດືອນສິງ ຫາຜ່ານມາ ທີ່ໄດ້ເຮັດໃຫ້ເກີດການແກ້ແຄ້ນຄືນຂອງກອງທັບມຽນມານັ້ນ ຊາວໂຣຮິງ ສ່ວນໃຫຍ່ໄດ້ຫລົບໜີອອກຈາກມຽນມາໄປຍັງບັງກລາແດັສ ແຕ່ວ່າຈໍານວນນຶ່ງໄດ້ເຂົ້າໄປໃນອິນເດຍ, ເນປານ, ແລະປາກິສຖານ